CELEX: 62016TN0303
Language: fi
Date: 2016-06-14 00:00:00
Title: Asia T-303/16: Kanne 14.6.2016 – Novartis Europharm v. komissio

16.8.2016   
            
            
               FI
            
            
               Euroopan unionin virallinen lehti
            
            
               C 296/24
            
         Kanne 14.6.2016 – Novartis Europharm v. komissio
   (Asia T-303/16)
   (2016/C 296/33)
   Oikeudenkäyntikieli: englanti
   
      Asianosaiset
   
   
      Kantaja: Novartis Europharm Ltd (Camberley, Yhdistynyt kuningaskunta) (edustaja: asianajaja C. Schoonderbeek)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan Euroopan komission 4.4.2016 tekemän päätöksen K(2016) 2083 (lopullinen) ja
            
         
               —
            
            
               Määräämään Euroopan komission vastaamaan omista oikeudenkäyntikuluistaan ja korvaamaan Novartisille aiheutuneen oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan Euroopan komission päätös on lainvastainen, koska sillä rikotaan harvinaislääkkeen kaupallista yksinoikeutta, joka Novartisilla on lääkkeelle TOBI Podhaler asetuksen (EY) N:o 141/2000 (1) 8 artiklan 1 kohdan nojalla ja koska saman asetuksen 8 artiklan 3 kohdassa vahvistetut edellytykset poikkeuksen myöntämiselle harvinaislääkkeen kaupallisesta yksinoikeudesta eivät täyty.
            
         
               2)
            
            
               Toinen kanneperuste, jonka mukaan 4.4.2016 tehty komission päätös valmisteltiin ja saatettiin voimaan ”huolenpitovelvollisuuden” tai ”huolellisuusperiaatteen” vastaisesti, erityisesti koska siinä ei oteta huomioon kaikkea asianomaisista lääkkeistä saatavaa merkityksellistä tieteellistä tietoa ja koska Novartista ei kuultu tieteellisessä arvioinnissa asianomaisena osapuolena.
            
         
      (1)  Harvinaislääkkeistä 16.12.1999 annettu Euroopan parlamentin ja neuvoston asetus (EY) N:o 141/2000 (EYVL L 18, 22.1.2000, s. 1).